tartuNLP/wikipedia-smugri-20251201 huggingface dataset:
Vihtlemine

Vihtlemine on saunas vihaga keha kerge peksmine, mis masseerib keha ja turgutab vereringet, aga väljutab ka toksiine ja kiirendab ainevahetust.
Kasutada võib ka kerget silitamistehnikat, vihaga aeglaselt mõlemalt küljelt üles ja alla silitades. Lisaks tehakse väga kerget silitamist – vihta raputades ja silitades, vaevu nahka puudutades. Vihtlemise kõrval võib saunas käies teha ka kompresse – viht tõstetakse kõrgele, ammutades temasse kuuma õhku ja lüües kergelt paar-kolm korda. Kasutatakse ka vihaga hõõrumist ja sopsutamist.
Vihtlemine kuulub eestlaste saunakommete juurde. Vihtlemine soodustab higistamist, parandab naha verevarustust ning puhastab nahka ainevahetusjääkidest ja surnud naharakkudest, parandab liigeste liikuvust, lõõgastab (mõjub kerge massaažina), suurendab vastupidavust külmetushaigustele, mõjub leevendavalt radikuliidile ja soodustab sauna järel und. Kadaka- ja nõgesevihal usutakse olevat reumaatilisi haigusi ning neuralgilisi ja lihasevalusid leevendav toime.
Vihtlemine võib olla vastunäidustatud allergikutele, mitmesuguste põletike, ägeda nohu, haavandite, pahaloomuliste kasvajate, kaugelearenenud südamepuudulikkuse, hüpertooniatõve, kõrge silmarõhu, trombooside, aktiivse tuberkuloosi, kopsuturse, ajuturse, insuldijärgse ajuhalvatuse, operatsioonijärgsete haavade ja veel mitme muu tervisliku seisundi korral. Krooniliste haiguste korral tuleks vihtlemise ja üldse saunaskäigu lubatavuse osas konsulteerida perearstiga.
Mõnes saunas on vihtlemine keelatud, sest vihalehed võivad määrida sauna heledat interjööri. Sellistes saunades võib sobida kunstviht.
Ajaloost.
Saunas kuuma leiliga vihtlemine on Euroopa kirdeosa metsvööndi rahvaste põline komme. 
Eesti taludes tehti enne jaanipäeva kuni 100 vihta. Saunas higistati ja pärast seda viheldi, ka väikesi lapsi ja vanureid. Laste vihtlemine algas juba imikueas, üks toimingutest oli seejuures harjaste võtmine. Vihtlemisel oli tervishoidlik mõju, eriti raske talutöö puhul. Higistamist ning tamme-, kadaka- või nõgesevihaga vihtlemist peeti vajalikuks mitmete haiguste, eriti reuma ("jooksva") ravimisel.
Olustvere pargi allikad

Olustvere pargi allikad on allikad Olustvere mõisa pargis; halduslikult Viljandi maakonnas Põhja-Sakala vallas.
Allikad suubuvad pargi tiikidesse. Allikate vooluhulk on 1–2 l/s.
Paistu põrguoru allikad

Paistu põrguoru allikad on kaitsealused allikad Sakala kõrgustiku keskosas asuvas Paistu ürgorus, halduslikult Viljandi maakonnas Viljandi vallas Loodi külas.
Allikad avanevad Paistu põrguoru paljandi jalamil. Üks allikas on tekitanud Paistu põrgu ehk koopa.
Allikad koos ümbritseva Paistu ürgoruga on kaitse all Loodi looduspargi koosseisus.
Vaida põrguoru allikas

Vaida põrguoru allikas on allikas Hundihansu oja kaldal; halduslikult Viljandi maakonnas Mulgi vallas.
Allikas avaneb koopast, mille laius on 5 m, pikkus 9,5 m ja kõrgus 1,8 m.
Lopa allikad

Lopa allikad on allikad Lopa oja orus; halduslikult Viljandi maakonnas Mulgi vallas.
Üks allikatest väljub Lopa koopast.
Mägiste allikas

Mägiste allikas (ka Maimu allikas) on allikas Halliste ürgoru lisaorus; Viljandi maakonnas Mulgi vallas.
Allikast 40 m kaugusele jääb Mägiste põrguhaud ehk koobas.
Karksi põrguallikad

Karksi põrguallikad on allikad Sakala kõrgustikul asuvas Karksi ürgorus, halduslikult Viljandi maakonnas Mulgi vallas Karksi-Nuia linnas.
Üks allikatest on moodustanud Karksi põrguhaua ehk koopa. Selle allika vooluhulk on 2–5 l/s.
Karksi põrguallikad asuvad Karksi maastikukaitsealal, Linnaveske järve truubist umbes 100 m põhja pool.
Ajalugu.
1930. aastal oli Karksi-Nuiast Polli viiva teeotsa ligidal nüüdseks kuivanud Jordani allikas, kust veel 20. sajandi alguses veeti alevisse vett ja kust õigeusklikud tõid pühitsetud vett.
Rutu allikas

Rutu allikas on kaitsealune allikas Viljandi maakonnas Mulgi vallas Ainja külas.
Allikas avaneb Rutu mägede lääneserval.
Tääksi allikas

Tääksi allikas on allikas Viljandi maakonnas Põhja-Sakala vallas.
Allikas avaneb ühe kõrgendiku nõlval. Allikas on rauarikka veega.
Sügavoru allikad

Sügavoru allikad (ka: "Koodioru allikad") on allikad Halliste ürgoru lisaorus; halduslikult Viljandi maakonnas Mulgi vallas.
Allikad suubuvad Kariste järve ja Halliste jõkke.
Wise'i maakond (Virginia)

Wise'i maakond ("Wise County") on maakond USA-s Virginia osariigis.
Maakonna halduskeskus on Wise ja suurim linn Big Stone Gap.
Maakonna pindala on 1050 km². Veepindala on 3 km².
Elanike arv oli 2010. aasta rahvaloenduse järgi 41 452. Aastal 2000 oli elanike arv 40 123.
Ajalugu.
Wise'i maakond moodustati 1856. aastal Lee, Russelli ja Scotti maakonna osadest. Maakond on saanud nime Virginia kuberneri Henry A. Wise'i järgi.
Classic Riders

Classic Riders on Eesti vanamootorrattaklubi. Ametlikult registreeriti klubi 2009. aastal nimega CLASSIC RIDERS MTÜ, kuid klubi ajalugu ulatub 1970. aastatesse. Klubi loosungiks on Bulat Okudžava laulu sõnad: "Lollid armastavad koguneda karja. Ees on karjajuht, kogu oma ilus."
Klubi ajalugu.
1970. aastatel toimus Narva-Jõesuus igal aastal motokross, mis pakkus huvi nii Narva-Jõesuu kui ka Narva elaniketele. Hommikust õhtuni jälgisid noored mootorratturite elu. Mootorrattavõistlused said neile ajendiks Narva-Jõesuu enda motoklubi loomisel. 1977. aastal asutasidki aktiivsed noored Anatoli Lavrentjev, Dmitri Lavrentjev, Pavel Petraš, Mihhaill Megerjan, Valeri Keplast, Andrei Paljanov ning Toomas Repmank klubi Classic Riders. Et mootorratast endale saada oli tol ajal raske, said mõned õnnelikud omandada mopeedid. Värske klubi liikmed hakkasid ise tegelema motokrossiga Narva klubis, mille oli asutanud Ants Pihelgas ja mis oli ainus koht linnas, kus oli võimalus tegeleda mootorratastega. 1983. aastal lõi Aleksej Ülle Narva kutseõppekeskuses töökoja, kus projekteeriti ja pandi kokku mootorrattaid ning trike`e. Praeguseks on Aleksej Ülle Classic Ridersi liige..
Vana tehnikaga tegelemise võimalus tekkis alles 1987. aastal. Samal ajal hakkas klubi korraldama esimesi üleriigilisi väljasõite. Anatoli Lavrentjev oli klubist esimene, kes hakkas taastama ka autosid. Esimeseks autoks oli ZAZ-965..
Ametlikult registreeriti Classic Riders 2009. aastal.
Classic Riders tänapäeval.
10. mai 2013 andmete järgi on klubis 7 liiget: Pavel Petraš, Anatoli Lavrentjev, Aleksei Kožaev, Aleksej Ülle, Anatoli Novohatski, Andrei Lossev ning Vladimir Lossev. Classic Riders võtab osa Narva ja Narva-Jõesuu linnapidudest ja korraldab väljasõite teistele vanamootorrattaklubidele. Iga suvi korraldab Classic Riders vanamootorrattastepäeva rahvusvahelise mootorrattapeo Narva Bike raames..
Tehnika.
10. mai 2013 andmete järgi on klubil 18 mootorratast, 7 autot, 2 motorollerit ja 1 mopeed..
Wise'i maakond

Wise'i maakond ("Wise County") on maakond USA-s Texase osariigis.
Maakonna halduskeskus on Decatur.
Maakonna pindala on 2391 km². Veepindala on 47 km².
Elanike arv oli 2010. aasta rahvaloenduse järgi 59 127. Aastal 2000 oli elanike arv 48 793.
Ajalugu.
Wise'i maakond moodustati 1856. aastal Cookei maakonna osast. Maakond on saanud nime Ameerika Ühendriikide Esindajatekoja liikme ja 38. Virginia kuberneri Henry A. Wise'i järgi.
Belli maakond (Kentucky)

Belli maakond ("Bell County") on maakond USA-s Kentucky osariigis.
Maakonna halduskeskus on Pineville ja suurim linn Middlesboro.
Maakonna pindala on 936 km². Veepindala on 2 km².
Elanike arv oli 2010. aasta rahvaloenduse järgi 28 691. Aastal 2000 oli elanikke 30 060.
Ajalugu.
Belli maakond moodustati 1. augustil 1867 Harlani ja Knoxi maakonna osadest. Maakond on nime saanud USA poliitiku Joshua Fry Belli järgi. Maakonna kohtumaja on hävinud kolm korda; 1914 ja 1918. aastal hävis hoone tulekahjus ja 1976. aastal üleujutuses.
Rahvaülikool

Rahvaülikool on täiskasvanutele mõeldud õppeasutus, mis üldiselt ei anna akadeemilist kraadi, kuigi mõned rahvaülikoolid pakuvad võimalust läbida akadeemilise hariduse aineid, sooritada eksameid ning saada vajalike ainepunkte. 
Rahvaülikoolid ("folkehøjskole") Taanis.
Rahvaülikooli mõiste tekkis Taanis 19. sajandil, mis on üks Taani haridussüsteemi nurgakividest. Rahvaülikoolide kontseptsioon pärineb Taani kirjanikult, luuletajalt, filosoofilt ja pastorilt Nikolaj Frederik Severin Grundtvigilt (1783–1872). Grundtvig oli inspireeritud Markii de Condorcet' kirjatööst "Aruanne ja määruse eelnõu avaliku hariduse üldise korralduse kohta" ("Rapport et projet de décret sur l’organisation générale de l’instruction publique"), mis oli kirjutatud 1792. aastal Prantsuse revolutsiooni ajal. Tema mõte põhineb tasuta hariduse omandamise võimaldamisel lihtrahvale.
Esimene Taani rahvaülikool asutati 1844. aastal Røddingis ("Rødding Højskole"). Selle asutaja Christen Kold oli Grundtvigi järgija. Kool oli inspireeritud vajadusest koolitada vaeseid inimesi, talurahvast ja neid, kellel muudel põhjustel polnud võimalust omandada ülikooliharidust. 
Praeguseks on Taanis ligi 70 rahvaülikooli. Mõned neist:
Enamik õpilasi rahvaülikoolides on vanuses 18–24 aastat, kuid mõned koolid pakkuvad õppimise võimalust noortele alates 16. eluaastast ("Egå Ungdoms-Højskole"), mõned ka kuni 60+ seenioridele ("SeniorHøjskolen", Nørre Nissum). Tüüpiline õpingute kestus on 4 kuud, kuid tihti saab osa võtta ka lühikestes 1-2-nädalastes kursustes ja vastupidi, kus saab õppida ka terve õppeaasta jooksul. Õppimine on tasuline ja statsionaarne, õppeprotsessi jooksul üldjuhul kooli territooriumil ka elatakse (internaadi põhimõtte järgi). Rahvaülikoolides pakutavad ained on varieeruvad, kuhu kuuluvad: muusika, kunst, disain, keeleõpe, ajalugu, sport, aga ka intellektuaalsed kursused nagu religioon, filosoofia, kirjandus ja psühholoogia. Mõned koolid on spetsialiseerunud valitud valdkondadele, näiteks "Idrætshøjskolen Bosei" on spordile spetsialiseerinud, "Luthersk Missions Højskole" religioonile ja "Kunsthøjskolen i Holbæk" kunstile. Akadeemilised nõuded ja eksamid puuduvad ning kooli lõpetades saadakse diplom. Paljud koolid on avatud nii taanlastele ja teistele välismaalastele. 
Taolist hariduse varianti kasutavad tavaliselt noored pärast põhikooli või gümnaasiumi lõpetamist ja enne vastavalt gümnaasiumi või ülikooli sisseastumist. Tavaliselt veedavad noored rahvaülikoolis pool aastat või terve õppeaasta. Samuti on selline haridus populaarne pensionäride seas, kes võtavad tihti lühikesi 1-2-nädalasi kursusi.
Tänapäeval leidub rahvaülikoole kõige sagedamini Põhjamaades, Saksamaal ja Austrias. Ka teised riigid olid inspireeritud Grundtvigi populaarhariduse mõistest. Mõned koolid Aafrikas, Ameerika Ühendriikides ja Indias on ehitatud Grundtvigi põhimõtete järgi.
Vaatamata sarnastele nimedele ja mõnevõrra sarnastele eesmärkidele erinevad Saksamaal ja Rootsis tegutsevad rahvaülikoolid päris palju Taanis ja Norras tegutsevatest.
Belli maakond

Belli maakond ("Bell County") on maakond USA-s Texase osariigis.
Maakonna halduskeskus on Belton.
Maakonna pindala on 2818 km². Veepindala on 73 km².
Elanike arv oli 2010. aasta rahvaloenduse järgi 310 235. Aastal 2000 oli elanike arv 237 974.
Ajalugu.
Belli maakond moodustati 1850. aastal Milami maakonna osast. Maakond on saanud nime 3. Texase kuberneri Peter Hansborough Belli järgi.
Whitley maakond (Kentucky)

Whitley maakond ("Whitley County") on maakond USA-s Kentucky osariigis.
Maakonna halduskeskus on Williamsburg.
Maakonna pindala on 1153 km². Veepindala on 13 km².
Elanike arv oli 2010. aasta rahvaloenduse järgi 35 637. Aastal 2000 oli elanikke 35 865.
Whitley maakond

Whitley maakond ("Whitley County") on maakond USA-s Indiana osariigis.
Maakonna halduskeskus on Columbia City.
Maakonna pindala on 875 km². Veepindala on 6 km².
Elanike arv oli 2010. aasta rahvaloenduse järgi 33 292. Aastal 2000 oli elanike arv 30 707.
Ajalugu.
Whitley maakond moodustati 7. veebruaril 1838. aastal Alleni ja Elkharti maakonna osadest. Maakond on saanud nime William Whitley järgi, kes hukkus Thamesi lahingus 1812. aasta sõjas.
Etna-Troy vald

Etna-Troy vald ("Etna-Troy Township") on vald ("township") Ameerika Ühendriikides Indiana osariigis Whitley maakonnas.
2010. aastal elas vallas 1899 inimest. 2000. aastal 1833 inimest.
Valla pindala on 93,29 km². Veepindala on 2,25 km².
Thorncreeki vald

Thorncreeki vald ("Thorncreek Township") on vald ("township") Ameerika Ühendriikides Indiana osariigis Whitley maakonnas.
2010. aastal elas vallas 4166 inimest. 2000. aastal 3925 inimest.
Valla pindala on 93,39 km². Veepindala on 2,33 km².
Taani nimi

Taani nime päritolu ei ole selge.
6. sajandil kirjutasid Prokopios ja Jordanes põhjapoolsest rahvast nimega "danoi" ja "dani". Vanapõhja keeles nimetati rahvast mitmuse omastavas "danir", mis võib tähendada umbes 'lauskmaalased'. Tegu on tõenäoliselt tuletisega indoeuroopa algkeele juurest *"dhen-", mis tähendab 'peopesa, tasane maa'. Taanide nime on seostatud ka iiri sõnaga "duine" 'inimesed'. 
Sõna "mark" (vrd markkrahvkond) kasutati vanaülemsaksa keeles ja vanainglise keeles tähenduses 'piirimaa'. Sõna "Danmark" võis niisiis tähendada 'lauskmaalaste piirimaa' ning see maa võis olla Schleswigi metsad, nii et tegu oli taanide piirimaaga lõunas elanud sakslaste suhtes Frangi riigi annaalides ("Annales Regni Francorum") räägitakse, et Frangi riigi saadikud kohtusid 825 nende kuningatega "nende margis". Räägitakse ka, et taanid "tulid marki" ("ad marcam"), et rünnata sakse Eideri jõe juures praeguse Schleswig-Holsteini alal aastal 828. Tegu võib olla ka piirialaga Smålandi kõrval kirdes. Sõna "mark" pärineb vanapõhja sõnast "mǫrk" ('haritud või harimata maa'; 'metsane maa'), selles tähenduses esineb ta näiteks nimedes Telemark ja Hedmark. 
Jordanese järgi jääb mulje, et taanid kuulusid gooti hõimu "Suetidi" ning olid tulnud praeguse Rootsi alalt. Nad olevat heruulid maalt välja ajanud. Taane ei maini Tacitus (98), kuid ta mainib goote "gothones". Kui taane 1. sajandil ei eksisteerinud ja Jordanese kirjeldus on õige, võis taanide etniline rühm tekkida 2. või 3. sajandil.
Mõned vanemad allikad vihjavad, et taanlased olid identsed götalastega. Gregorius Toursist kirjeldas 6. sajandil, kuidas taanide kuningas "Chochilaisus" tapeti 515 merelahingus Frangi riigi rannikul. Gregorius nimetab kuningat taaniks ("dani"), ent "Beowulfis" nimetatakse teda geatide kuningaks nimega Hygelac. Raamatus "Liber Monstrorum" nimetatakse teda "rex Getarum" ja raamatus "Liber historiae Francorum" nimetatakse teda "rege Gotorum". Niisuguse samastamise juures on raskuseks see, et teised allikad, nagu Prokopios ja Jordanes, teevad götalastel ja taanidel vahet. On vaieldav, kas geatid olid götalased või jüüdid, ning "Beowulfi" ei saa ebakriitiliselt ajalooallikana kasutada. 
Sedamööda, kuidas sõna "mark" hakkas tähendama kogu maad, mitte ainult praeguse Schleswigi ala, hakati nime "Danmark" kasutama piirkonna kõigi rahvaste kohta. 
On levinud arvamus, et Taani nimi on esimest korda kirja pandud Väikesel Jellingi kivil umbes 930–950. Seal on omastavas käändes "tanmarkaR". See on esimene kirjapanek Taanis, aga nime "Denamearc" mainib aga juba umbes 890 norralane Ottar anglosaksi kroonikas "Orosius" jutustuses reisist Skiringssalist Vestfoldis Hedebysse. Alfred Suure ümberjutustuses umbes samast ajast – Hedeby Wulfstani kirjelduses Hedebyst alanud meresõidust nimetatakse Langelandi, Lålandit, Falsterit ja Skånet Taani osadeks ("Þas land call hyrað to Denemearcan", 'kõik need maad kuuluvad Taanile'). Aasta 908 all kirjutas Regino Prümist, et rahvas "Taanist" ("ex Denimarca") ründas põhja poolt praegust Hollandit. Aastal 965 ütles üks Otto I-le kuulunud diplom, et tema piiskopkond asub "in marca vel regno Danorum"..
Washingtoni vald

Washingtoni vald ("Washington Township") on vald mitmes USA osariigis. Kõik maakonnad on nimetatud George Washingtoni järgi.
Washingtoni vald (Harlani maakond)

Washingtoni vald ("Washington Township") on vald USA-s Nebraska osariigis Harlani maakonnas.
2010. aastal elas vallas 61 inimest. 2000. aastal elas 66 inimest.
Valla pindala on 93,23 km². Veekogusid ei ole.
Wabashi maakond (Indiana)

Wabashi maakond ("Wabash County") on maakond USA-s Indiana osariigis.
Maakonna halduskeskus ja suurim linn on Wabash.
Maakonna pindala on 1090 km². Veepindala on 22 km².
Elanike arv oli 2010. aasta rahvaloenduse järgi 32 888. Aastal 2000 oli elanikke 34 960.
Ajalugu.
Wabashi maakond moodustati 2. veebruaril 1832 Cassi ja Granti maakonna osadest. Maakond on saanud nime Wabashi jõe järgi.
Kiilma.
Wabashi maakonna külmim kuu on jaanuar, kui keskmine temperatuur −10 °C (−14 °F), soojem kuu on juuli 28 °C (83 °F). Külmarekord on −31 °C (−24 °F), mis on mõõdetud 1985. aasta jaanuaris ja soojarekord on 39 °C (103 °F), mis on mõõdetud 1988. aasta juunis. Keskmine sajuhulk veebruaris on 48 miilimeetrit ja juuni keskmine sajuhulk on 107 millimeetrit.
Erik Moseholm

Erik Moseholm (13. mai 1930 – 12. oktoober 2012) oli taani džässkontrabassist, helilooja ja ansamblijuht.
Ta oli aastail 1961–1966 DR Big Bandi juht ning aastail 1992–1997 Kopenhaagenis tegutseva Rütmimuusika Konservatooriumi (Rytmisk Musikkonservatorium) juhataja.
Muusikukarjäär.
Moseholm sündis Fredericias, kus ta esines juba teismelisena oma ansambliga. 1948 kolis Kopenhaagenisse, kus temast sai üsna pea üks oma aja silmapaistvamaid modernset džässi viljelevaid muusikuid. Lisaks tegeles ta klassikalise muusikaga. Tema osalusel valmis ligi poolsada albumit, osa koostöös selliste rahvusvaheliste tähtedega nagu Don Byas ja Eric Dolphy. Peale selle mängis ta kammermuusikaansamblis Societas Musica ning oli Kopenhaageni sümfooniaorkestri solist. Moseholm juhtis ka erisuguseid ansambleid, neist üks kuulsamaid DR Big Band.
Heliloojana komponeeris ta muusikat eri suuruses orkestritele ning teatri ja filmide tarbeks.
Alates 1998. aastast tegi ta helilooja ja kontrabassistina koostööd oma abikaasaga, jutuvestja ja näitleja Vigga Broga.
Ansamblijuhikarjäär.
Pärast DR Big Bandi juhtimist asus Moseholm tööle Taani rahvusringhäälingusse, muu hulgas oli ta tööülesandeks DR Big Bandi haldamine.
Aastatel 1992–1997 oli ta Rütmimuusika Konservatooriumi juhataja.
Moseholm oli Taani muusikaelus uute algatuste eestvedaja, kes parendas kõigi oma ettevõtmistega taani rütmimuusika keskkonda. 
Algatuste näiteid:
Ta oli seotud ka Nordisk Workshopi ja Mordjazzi loomisega.
Jakob Lange (arhitekt)

Jakob Lange (sündinud 1. mail 1978) on taani arhitekt.
Ta on lõpetanud Kuningliku Taani Kunstiakadeemia.
Jakob Lange on Bjarke Ingelsi partner arhitektuuribüroos Bjarke Ingels Group.
Jakob Lange juhtimisel võitis koostöös Bjerke Ingelsiga valminud kavand "The Public Village" 2009. aastal Tallinna uue raekoja projekteerimiskonkursi.
August Krogh

Schack August Steenberg Krogh (15. november 1874 – 13. september 1949) oli taani füsioloog, Nobeli auhinna laureaat.
Ta oli aastatel 1916–1945 Kopenhaageni ülikooli loomafüsioloogia professor.
Aastal 1920 sai ta oma töö eest kapillaaride uurimisel Nobeli füsioloogia- või meditsiiniauhinna.
Jellingi kivid

Jellingi kivid (taani keeles "Jellingstenene") on kaks 10. sajandist pärit ruunikivi Taanis Lõuna-Jüütimaal Jellingis. Väiksema ja vanema Jellingi kivi püstitas kuningas Gorm Vana oma naise Thyra mälestuseks umbes aastal 935. Suurema Jellingi kivi püstitas nende poeg Harald Sinihammas oma vanemate auks ning tähistamaks taanlaste kristlasteks saamist. Jellingi kivid kuuluvad alates 1994. aastast UNESCO maailmapärandi nimistusse üheskoos Jellingi kiriku ja kääbastega.
Pärand.
Jellingi kivid tähistavad Taani üleminekuperioodi paganlikust viikingiajast kristlikku keskaega. Jellingi kividest räägitakse tihti kui Taani sünnitunnistusest (taani keeles "dåbsattest"). Kuningas Gorm Vana püstitatud kivil mainitakse seni teadaolevalt esimest korda Taani riiki kirjalikult. Jellingi kive nimetatakse Taani sünnitunnistuseks ka seepärast, et nooremal neist väidab kuningas Harald Sinihammas ruunikirjas, et ta on teinud taanlased kristlasteks. Seda võiks vaadelda pigem pühendumuse väljendamisena ristiusule kui faktina , eriti kuna 2009. aastal leiti Taanist Ribest kristlikele kombetalitustele vastavaid haudu, mis on tunduvalt vanema päritoluga kui Harald Sinihamba ja Gorm Vana püstitatud ruunikivid Jellingis.
Kirjeldus.
Suur Jellingi kivi.
Harald Sinihamba ruunikivil on kolm külge. Ühel küljel on ruunikiri, teisel on kujutatud müütilist looma ning kolmandal küljel võib näha pilti Jeesus Kristusest, mis on vanim Põhjamaades leiduv pilt Jeesusest. Pildil kujutatakse ristilöödud Jeesus Kristust, kuid ilma ristita.
Ruunikirjas seisab: "Haraltr kunukr bath kaurua kubl thausi aft kurm fathur sin auk aft thaurui muthur sina sa haraltr ias sar uan tanmaurk ala auk nuruiak auk tani karthi kristna".
Eesti keelde tõlgitult kõlab sama tekst järgnevalt: "Selle hauakivi laskis Harald püstitada oma isa Gormi ja oma ema Thyra auks, see Harald, kes võitis kogu Taani ja Norra ja tegi taanlased kristlasteks."
Väike Jellingi kivi.
Kuningas Gorm Vana kannab endal vanimat sõna ühelt Taani kuningalt. Gorm Vana oli Taani esimene kuningas.
Ruunikirjas seisab sellel: "kurmr kunuk karthi kubl thusi aft thurui kunu sina tanmarkar but".
Eesti keelde tõlgitult tähendab see: "Kuningas Gorm tegi selle mälestusmärgi Thyra, oma abikaasa auks, Taanimaa ehteks." 
Lähiajalugu.
Vandaalitsemine.
Ööl vastu 12. veebruari 2011 vandaalitses 16-aastane Jellingist pärit noormees Jellingi ruunikivide kallal ning kirjutas nende peale grafiti: "Gelwan E". Talle määrati tingimisi karistus ja ambulatoorne psühhiaatriline ravi.
Klaasist kaitseümbrised.
Rohkem kui 1000 aastat on jätnud ilmaolud Jellingi kividele oma jälje ning neid ei ole piiratud ega kaitstud ka külastajate eest. 2010. aastal korraldati disainivõistlus, et selgitada välja Jellingi kivide ümber sobivad kaitsepiirded. 157 võistlustöö seast osutus parimaks "Nobel Arkitekter". Nüüd hoiab klaasist ja pronksplaatidest paviljon kive stabiilses keskkonnas ning takistab neid edasi lagunemast.
Wabashi maakond

Wabashi maakond ("Wabash County") on maakond USA-s Illinoisi osariigis.
Maakonna halduskeskus ja suurim linn on Mount Carmel.
Maakonna pindala on 589 km². Veepindala on 11 km².
Elanike arv oli 2010. aasta rahvaloenduse järgi 11 947. Aastal 2000 oli elanikke 12 937.
Ajalugu.
Wabashi maakond moodustati 27. detsembril 1824 Edwardsi maakonna osast. Maakond on nime saanud Wabashi jõe järgi.
Taani parlamendivalimised

Taani parlamendivalimised toimuvad vähemalt iga nelja aasta tagant.
Taani parlamenti ehk Folketingi valitakse 179 liiget, kellest 175 on Taanist, 2 Gröönimaalt ja 2 Fääri saartelt.
Esimesed parlamendivalimised peeti 1849. aastal ja viimased 2011. aastal. Järgmisi on oodata 2015.
Parlamendivalimised on toimunud järgnevatel aastatel: 1849, 1852, 1853 (veebruar ja mai), 1854, 1855, 1858, 1861, 1864, 1866 (juuni ja oktoober), 1869, 1872, 1873, 1876, 1879, 1881 (mai ja juuli), 1884, 1887, 1890, 1892, 1895, 1898, 1901, 1903, 1906, 1909, 1910, 1913, 1915, 1918, 1920 (aprill, juuli ja september), 1924, 1926, 1929, 1932, 1935, 1939, 1943, 1945, 1947, 1950, 1953 (aprill ja september), 1957, 1960, 1964, 1966, 1968, 1971, 1973, 1975, 1977, 1979, 1981, 1984, 1987, 1988, 1990, 1994, 1998, 2001, 2007 ja 2011.
Taani rahvastik

Taanis elab ligi 5,6 miljonit inimest. 2012. aasta andmetel oli neist taanlasi 89,6% ning immigrantide või hiljutiste immigrantide järglaste seas oli palju Skandinaavia ja saksa päritolu inimesi. Lisaks on palju inimesi Türgist, Iraagist, Somaaliast ja endisest Jugoslaaviast. Vähemusrahvad on Taanis ka inuitid (Gröönimaal) ja fäärlased (Fääri saartel).
Rahvastiku tihedus on keskmiselt 129 in/km² (Sjællandil isegi üle 315 in/km²). See on suurem kui näiteks Norras või Rootsis, kuid jääb alla Saksamaa vastavale näitajale.
Keskmine eluiga on meestel 76,3 ja naistel 80,7 aastat.
Usutunnistuselt on enim luterlasi. 1. jaanuari 2013 seisuga oli Taani kirikus (Folkekirken ehk Rahvakirik) 4 430 643 liiget, mis moodustab 79% Taani rahvastikust ja umbes 90% taanlastest. Taani suuruselt järgmine usurühmitus on muslimid: neid on 210 000 ja nad moodustavad 3,7% rahvastikust.
85% taanlastest elab linnas. 54 perekonnal sajast on oma maja.
Rahvaarv.
Taani rahvaarv oli 2013. aasta alguse seisuga 5 602 628. 1. oktoobril 2012 oli see 5 587 085, 1. aprillil 2012 5 564 000 ning 2011. aasta alguses 5 560 000.
Rahvastik on alates 1970. aastatest ühtlaselt suurenenud, välja arvatud lühike periood 1980. aastate alguses.
Rahvaarvu muutumine
Rahvastiku päritolu.
2013. aasta alguse seisuga oli taanlasi 89,3% ning 600 674 ehk 10,7% moodustasid immigrandid ja nende järeltulijad. Eesti päritolu inimesi oli 1449, neist 982 naised ja 467 mehed ning 1348 sisserändajad ja 101 nende järeltulijad.
Teistel andmetel oli 91,6% Taani päritolu ning 452 095 inimest on sisserändajad ja nende järglased. Sisserändajad (sealhulgas nende järglased) on pärit peamiselt teistest Põhjamaadest (41 306), Suurbritanniast (12 000), Saksamaalt (25 444), Poolast (13 509), Bosniast ja Hertsegoviinast, (20 875), teistest Jugoslaavia maadest (23 968), Türgist (54 859), Somaaliast (16 948), Iraagist (26 351), Iraanist (14 289), Liibanonist (22 232), Afganistanist (10 876) ja Pakistanist (19 301).
Vanuseline ja ealine koosseis.
Vanuse mediaan on 39,47, meestel 38,55, naistel 40,4.
Vanuseline koosseis: 
Ealine koosseis
Õppurid.
Õppureid on 1 miljon.
Taani kliima

Taani kliima on valdav heitlik, niiske ja sombune parasvöötme mereline kliima. Taani asub Põhjamere ääres ning tema kliimat mõjutab Golfi hoovuse lähedus.
Talved on heitlikud, lumevaesed (lumi sajab harva ja sulab kohe), pilvised, tuulised, niisked ning soojad (mõõduka pakasega; keskmine temperatuur umbes 0,5 °C). Jaanuari keskmine temperatuur on umbes 0 °C, veebruari keskmine temperatuur 0...1 °C. Talveilm kestab detsembrist märtsini.
Kevad on pikk, algab umbes märtsis. Ilm on päikesepaisteline ja pilvitu, väheste sademetega (isegi võrreldes talvega), kuid jahe ja tuuline. Keskmine temperatuur on 3...13 °C.
Suved on vihmased ja suhteliselt jahedad. Keskmine temperatuur umbes 16 °C (13–20 °C). Juunis on keskmine temperatuur umbes 18 °C ja juulis 15...17 °C. Kuumi ilma praktiliselt ei ole, tavaliselt ei tõuse temperatuur üle 26 °C. Sageli on ilm pilvine, kuid sajab vähem kui teistel aastaaegadel. Juuli ja august on kõige stabiilsema ilmaga, soojemad ja päikesepaistelisemad.
Sügis on pikk ja vihmane. Septembris ja oktoobris tavaliselt soojem kui kevadel, kuid vihmasem ja tuulisem. Sügisel on keskmiselt 7–14 °C.
Tuuli on rohkem talvel.
Aasta keskmine sademete hulk on idas 600 mm, läänes 800 mm. Vihmapäevi on aastas keskmiselt 121. Kõige sademerikkamad on september, oktoober ja november (umbes 70 mm kuus), kõige sademevaesem on veebruar (keskmiselt 38 mm).
Piirkondlikud erinevused on väikesed. Mere ääres on pisut jahedam. Suvel on kõige soojem Lõuna-Jüütimaal, Lollandil ja Falsteril. Mere ääres on mere tasandava mõju tõttu suve ja talve temperatuurierinevused väiksemad. Ka sademeid on enam-vähem ühepalju. Kõige vähem sajab Suur-Beldi ümbruses (umbes 500 mm aastas), kõige rohkem Kesk-Jüütimaa lõunaosas (üle 900 mm aastas).
Långnäs

Långnäs on neem Ahvenamaal Lumparlandis.
Neemel asub Långnäsi sadam.
Rooie Dop Chica Americana IPA

Rooie Dop Chica Americana IPA (hollandi keeles "Punapea Chica Americana IPA") on kõrgfermenteeritud Hollandi õlu.
Seda pruulitakse Brouwerij Rooie Dopi jaoks Bodegraveni pruulikojas Brouwerij De Molen. Õlu on helekuldne, tüübilt Americana IPA. Selle alkoholisisaldus on 7,1%. Rooie Dop Chica Americana valmistamisel kasutatakse nelja humalasorti: Amarillo, Chinook, Cascade ja Columbus. Seda tehakse pinnakääritusmeetodil odralinnastest (heledad, Müncheni ja karamelliseeritud linnased) ja kaerahelvestest.
Nagu kõigil sama pruulikoja õlledel, on ka Rooie Dop Chica Americanal punane kroonkork, mis on andnud nime Rooie Dop. "Chica Americana" viitab Ameerikast pärit humalasortidele Chinook ja Cascade, mis määravad õlle maitse. Nagu kõik IPAd, on see üsna kibe. Seda pruulitakse 2012. aastast ning praeguseks on see saadaval paljudes riikides.
Jaama allikad

Jaama allikad on allikad Sakala kõrgustiku keskosas, Viljandi maakonnas Viljandi vallas Kassi külas.
Allikate koguvooluhulk on 10 l/s. Allikad voolavad Massumõisa oja ja Virastuoja kaudu Ärmä jõkke.
Kärstna allikas

Kärstna allikas on allikas Kärstna mõisa pargis; halduslikult Viljandi maakonnas Viljandi vallas.
Allika vooluhulk on 2–14 l/s.
Koksvere Kooliallikad

Koksvere Kooliallikad on allikad Viljandi maakonnas Põhja-Sakala vallas.
Allikad avanevad maapinnale maa-alusest Räpu ojast. Suurimat allikat nimetatakse Koksvere Kooliallikaks.
Peedi allikas

Peedi allikas on allikas Viljandi maakonnas Põhja-Sakala vallas.
Allikas avaneb kraavi moodustunud allikalehtris.
Gibsoni maakond (Indiana)

Gibsoni maakond ("Gibson County") on maakond USA-s Indiana osariigi edelaosas.
Maakonna halduskeskus ja suurim linn on Princeton.
Maakonna pindala on 1293 km². Veepindala on 30 km².
Elanike arv oli 2010. aasta rahvaloenduse järgi 33 503. Aastal 2000 oli elanikke 32 580.
Ajalugu.
Gibsoni maakond moodustati 7. aprillil 1813 Knoxi maakonna osast. Maakond on nime saanud Indiana territooriumi kuberneri John Gibsoni järgi.
Benito Juárez

Benito Juárez (sünninimi Benito Pablo Juárez García; 21. märts 1806 – 18. juuli 1872 México) oli Mehhiko poliitik ning aastatel 1858–1872 Mehhiko president.
Ta sündis Oaxaca osariigis San Pablo Guelataos vaeses indiaani (sapoteegi) talupoja perekonnas. Tema vanemad surid, kui ta oli kolmeaastane. Seejärel kasvatasid teda vanavanemad ning kui ka nemad surid, siis onu. Ta lõpetas 1827. aastal vaimuliku seminari ja asus seejärel õigusteadust õppima, pärast õpingute lõpetamist töötas advokaadina.
Aastatel 1847–1853 oli ta Oaxaca osariigi kuberner.
Benito Juárez oli 137 sentimeetri pikkune.
Gibsoni maakond

Gibsoni maakond ("Gibson County") on maakond USA-s Tennessee osariigis.
Maakonna halduskeskus on Trenton ja suurim linn Humboldt.
Maakonna pindala on 1563 km². Veepindala on 2 km².
Elanike arv oli 2010. aasta rahvaloenduse järgi 49 683. Aastal 2000 oli elanikke 48 152.
Ajalugu.
Gibsoni maakond moodustati 21. oktoobril 1823.
Love Is Dead

"Love Is Dead" on Kerli Kõivu stuudioalbum, mis anti välja 8. juulil 2008.
Frog Jump

Frog Jump on asula Ameerika Ühendriikides Tennessee osariigis Gibsoni maakonnas.
Frog Jump asub 95 meetri (312 jala) kõrgusel üle merepinna.
Asula algne nimi oli Davis Springs. 20. sajandi alguses sai asula arvukate konnade ja jaanimardikate järgi hüüdnime Frog Jump and Lightning Bug Center, mis aja jooksul lühenes ja sai asula ametlikuks nimeks.
Graball (Gibson)

Graball (ka "Grabal") on asula Ameerika Ühendriikides Tennessee osariigis Gibsoni maakonnas.
Graball asub 143 meetri (469 jala) kõrgusel üle merepinna.
Crocketti maakond (Tennessee)

Crocketti maakond ("Crockett County") on maakond USA-s Tennessee osariigi edelaosas.
Maakonna halduskeskus ja suurim linn on Alamo.
Maakonna pindala on 688 km². Veepindala on 1 km².
Elanike arv oli 2010. aasta rahvaloenduse järgi 14 586. Aastal 2000 oli elanike arv 14 532.
Ajalugu.
Crocketti maakond moodustati 1871. aastal Haywoodi, Madisoni, Dyeri ja Gibsoni maakonna osadest. Maakond on saanud nime ameerika humoristi ja sõduri Davy Crocketti järgi.
Crockett Mills

Crockett Mills on asula Ameerika Ühendriikides Tennessee osariigis Crocketti maakonnas.
Crockett Mills asub 106 meetri (348 jala) kõrgusel üle merepinna.
Fruitvale

Fruitvale on mitme koha nimi Kanadas ja USA-s.
Fruitvale (Tennessee)

Fruitvale on asula Ameerika Ühendriikides Tennessee osariigis Crocketti maakonnas.
Fruitvale asub 109 meetri (358 jala) kõrgusel üle merepinna.
2012. aastal elas seal 65 inimest.
Maury City

Maury City on linn Ameerika Ühendriikides Tennessee osariigis Crocketti maakonnas.
Fruitvale (Colorado)

Fruitvale on asula Ameerika Ühendriikides Colorado osariigis Mesa maakonnas. 
Fruitvale asub 1423 meetri (4669 jala) kõrgusel üle merepinna.
Orchard Mesa

Orchard Mesa on asula Ameerika Ühendriikides Colorado osariigis Mesa maakonnas. 
Orchard Mesa asub 1417 meetri (4649 jala) kõrgusel üle merepinna.
Fruitvale (Texas)

Fruitvale on väikelinn Ameerika Ühendriikides Texase osariigis Van Zandti maakonnas. 
Fruitvale asub 142 meetri (466 jala) kõrgusel üle merepinna.
Fruitvale (Kerni maakond)

Fruitvale on asula Ameerika Ühendriikides California osariigis Kerni maakonnas. Asub 4,5 miili (7,2 kilomeetri) kaugusel Bakersfieldist läänes.
Fruitvale asub 121 meetri (397 jala) kõrgusel üle merepinna.
Fruitvale asutati 1891. aastal.
Fruitvale (Fresno maakond)

Fruitvale on endine asula Ameerika Ühendriikides California osariigis Fresno maakonnas. Asub viie miili (kaheksa kilomeetri) kaugusel Fresnost kirdes.
Fruitvale'is töötas aastatel 1883–1892 postkontor.
McKenzie Springs

McKenzie Spring on endine asula Ameerika Ühendriikides California osariigis Fresno maakonnas. 
Asub 250 meetri (820 jala) kõrgusel üle merepinna.
Mountain Rest

Mountain Rest on endine asula Ameerika Ühendriikides California osariigis Fresno maakonnas. Asub 6 miili (9,7 kilomeetri) kaugusel Tollhouse'ist põhjas.
Mountain Restis töötas postkontor aastatel 1945–1947 ja 1948–1953.
Pietraporzio

Pietraporzio on vald Itaalias Piemonte maakonnas Cuneo provintsis.
Pietraporzio kõrgus merepinnast on 1246 meetrit. Asustustihedus on keskmiselt 1,72 inimest ruutkilomeetri kohta.
Pietraporzio piirneb järgmiste omavalitsusüksustega: Argentera, Canosio, Santo Stefano di Tinea (Prantsusmaa), Sambuco, Vinadio.
Pietraporzio halduspiirides asuvad järgmised asulad: Castello, Murenz, Pontebernardo.
Pocapaglia

Pocapaglia on vald Itaalias Piemonte maakonnas Cuneo provintsis.
Pocapaglia kõrgus merepinnast on 381 meetrit. Asustustihedus on keskmiselt inimest ruutkilomeetri kohta.
Pocapaglia piirneb järgmiste omavalitsusüksustega: Bra, Monticello d'Alba, Sanfrè, Santa Vittoria d'Alba, Sommariva Perno.
Pocapaglia halduspiirides asuvad järgmised asulad: America dei Boschi, Macellai, Saliceto.
Priero

Priero on vald Itaalias Piemonte maakonnas Cuneo provintsis.
Priero kõrgus merepinnast on 475 meetrit. Asustustihedus on keskmiselt inimest ruutkilomeetri kohta.
Priero piirneb järgmiste omavalitsusüksustega: Castelnuovo di Ceva, Ceva, Montezemolo, Murialdo, Perlo, Sale delle Langhe.
Priola

Priola on vald Itaalias Piemonte maakonnas Cuneo provintsis.
Priola kõrgus merepinnast on 537 meetrit. Asustus­tihedus on keskmiselt inimest ruutkilomeetri kohta.
Priola piirneb järgmiste omavalitsusüksustega: Bagnasco, Calizzano, Garessio, Viola.
Priola halduspiirides asuvad järgmised asulad: Careffi, Casario, Pianchiosso, Pievetta.
Roaschia

Roaschia on vald Itaalias Piemonte maakonnas Cuneo provintsis.
Roaschia kõrgus merepinnast on 822 meetrit. Asustus­tihedus on keskmiselt inimest ruutkilomeetri kohta.
Roaschia piirneb järgmiste omavalitsusüksustega: Entracque, Robilante, Roccavione, Valdieri, Vernante.
Roascio

Roascio on vald Itaalias Piemonte maakonnas Cuneo provintsis.
Roascio kõrgus merepinnast on 458 meetrit. Asustustihedus on keskmiselt inimest ruutkilomeetri kohta.
Roascio piirneb järgmiste omavalitsusüksustega: Castellino Tanaro, Ceva, Igliano, Paroldo, Torresina.
Crocketti maakond

Crocketti maakond ("Crockett County") on maakond USA-s Texase osariigis Edwarsi platool.
Maakonna halduskeskus on Ozona.
Maakonna pindala on 7270 km². Veekogusid ei ole.
Elanike arv oli 2010. aasta rahvaloenduse järgi 3719. Aastal 2000 oli elanike arv 4099.
Ajalugu.
Crocketti maakond moodustati 1875. aastal Bexari maakonna osast. Maakond on saanud nime USA poliitiku ja sõjakangelase Davy Crocketti järgi, kes hukkus Alamo lahingus.
Haywoodi maakond (Tennessee)

Haywoodi maakond ("Haywood County") on maakond USA-s Tennessee osariigis.
Maakonna halduskeskus ja suurim linn on Brownsville.
Maakonna pindala on 1383 km². Veepindala on 2 km².
Elanike arv oli 2010. aasta rahvaloenduse järgi 18 787. Aastal 2000 oli elanike arv 19 797.
Ajalugu.
Haywoodi maakond moodustati 1823. aastal. Maakond on saanud nime USA poliitiku John Haywoodi järgi.
Stiihia

"Laulu kohta vaata Stiihia (laul).
Stiihia on antiikfilosoofias üks looduse põhielementidest. 
Iseeneslik ja﻿ purustav loodusjõud. Stiihiline - loodusjõuline, iseeneslik, organiseerimatu, reguleerimatu.
Haywoodi maakond

Haywoodi maakond ("Haywood County") on maakond USA-s Põhja-Carolina osariigi lääneosas. Geograafilised koordinaadid on 35°55' N, 82°98' W.
Maakonna halduskeskus on Waynesville.
Maakonna pindala on 1437 km². Veepindala on 3 km².
2010. aasta rahvaloenduse järgi oli seal 59 036 elanikku. 2000. aastal oli elanike arv 30 707.
Ajalugu.
Haywoodi maakond moodustati 1808. aastal Buncombe'i maakonna lääneosast. Maakond on saanud nime USA poliitiku ja rahandusministri John Haywoodi järgi.
Oconee maakond

Oconee maakond ("Oconee County") on maakond USA-s Georgia osariigis. 
Maakonna halduskeskus ja suurim linn on Watkinsville. 
Maakonna pindala on 482 km². Veepindala on 1 km². 
Elanike arv oli 2010. aasta rahvaloenduse järgi 32 808. Aastal 2000 oli elanikke 26 225. 
Ajalugu.
Oconee maakond moodustati 24. veebruaril 1875 Clarke'i maakonna edelaosast ja oli 135. Georgia maakond. Maakond on saanud nime Oconee jõe järgi.
Oconee maakond (Lõuna-Carolina)

Oconee maakond ("Oconee County") on kõige läänepoolsem maakond Ameerika Ühendriikide Lõuna-Carolina osariigis.
Maakonna halduskeskus on Walhalla ja suurim linn Seneca.
Maakonna pindala on 1746 km². Veepindala on 124 km².
Elanike arv oli 2010. aasta rahvaloenduse järgi 74 273. Aastal 2000 oli elanike arv 66 215.
Ajalugu.
Oconee maakond moodustati 1868. aastal. Maakond on saanud nime indiaani väljendi järgi.
August Gailiti nimeline novelliauhind

August Gailiti nimeline novelliauhind on kirjandusauhind, mis määratakse alates 2009. aastast kord kahe aasta jooksul eesti autorile kõige nipernaadilikuma novelli (kas fantaasiarikkus, seiklushimulised romantilised tegelased, maaliline kujutamislaad või lüüriline alatoon) eest.
Auhinda annavad välja Valga vallavalitsus (varem Valga linnavalitsus) ja Valga Keskraamatukogu. Nominendid valivad välja lugejad, Valga Keskraamatukogu kogub arvamused kokku ja edastab žüriile.
Auhinnaks on Jaak Soansi valmistatud Nipernaadi kuju.
EIK

EIK või Eik või EiK on lühend, mis võib tähendada järgmist:
Terrelli maakond (Texas)

Terrelli maakond ("Terrell County") on maakond USA-s Texase osariigis.
Maakonna halduskeskus on Sanderson.
Maakonna pindala on 6107 km². Veekogusid ei ole.
Elanike arv oli 2010. aasta rahvaloenduse järgi 984. Aastal 2000 oli elanike arv 1081.
Ajalugu.
Terrelli maakond moodustati 1905. aastal Pecosi maakonna osast. Maakond on saanud nime Texase kuberneri Alexander Watkins Terrelli järgi.
Terrelli maakond

Terrelli maakond ("Terrell County") on maakond USA-s Georgia osariigis. 
Maakonna halduskeskus on Dawson. 
Maakonna pindala on 874 km². Veepindala on 6 km². 
Elanike arv oli 2010. aasta rahvaloenduse järgi 9315. Aastal 2000 oli elanike arv 10 970. 
Ajalugu.
Terrelli maakond moodustati 16. veebruaril 1856. aastal 113. Georgia osariigi maakonnana Randolphi ja Lee maakonna osadest. Maakond on saanud nime USA poliitiku William Terrelli järgi.
Tiptoni maakond (Tennessee)

Tiptoni maakond ("Tipton County") on maakond USA-s Tennessee osariigi lääneosas.
Maakonna halduskeskus ja suurim linn on Covington.
Maakonna pindala on 1230 km². Veepindala on 40 km².
Elanike arv oli 2010. aasta rahvaloenduse andmetel 51 271. Aastal 2000 oli elanike arv 37 568.
Ajalugu.
Tiptoni maakond moodustati 29. oktoobril 1823. Maakond on saanud nime USA sõjaväelase Jacob Tiptoni järgi.
Mississippi maakond (Missouri)

Mississippi maakond ("Mississippi County") on maakond USA-s Missouri osariigi kaguosas.
Maakonna halduskeskus ja suurim linn on Charleston.
Maakonna pindala on 1111 km². Veepindala on 41 km².
Elanike arv oli 2010. aasta rahvaloenduse järgi 14 538. Aastal 2000 oli elanike arv 13 427.
Ajalugu.
Mississippi maakond moodustati 14. veebruaril 1845. aastal. Maakond on saanud nime Mississippi jõe järgi.
Tiptoni maakond

Tiptoni maakond ("Tipton County") on maakond USA-s Indiana osariigi keskosas.
Maakonna halduskeskus on Tipton.
Maakonna pindala on 675 km². Veepindala on 0 km².
Elanike arv oli 2010. aasta rahvaloenduse järgi 15 936. Aastal 2000 oli elanike arv 16 577.
Ajalugu.
Tiptoni maakond moodustati 15. jaanuaril 1844. aastal Cassi, Hamiltoni ja Miami maakonna osadest. Maakond on saanud nime ohivitser John Tiptoni järgi.
Emmanuelle Claret

Emmanuelle Claret (30. oktoober 1968 – 11. mai 2013) oli prantsuse laskesuusataja, maailmameister (1996).
Emmanuelle Claret võitis 1996. aastal individuaalse kuldmedali maailmameistrivõistlustelt ja hõbeda naiskondlikus teatesõidus. Ta oli 1995.–1996. aasta maailma karikasarja üldvõitja.
Emmanuelle Claret suri 44-aastaselt leukeemiasse.
Saastna rand

Saastna rand on rannaala Saastna poolsaarel; halduslikult Pärnu maakonnas Lääneranna vallas. Rannaala on arvele võetud ürglooduse objektina.
Rand on tänapäevaks kaetud rannavallidega, kohati on see kinnikasvanud. Alal esineb mitmeid aluspõhjalisi paljandeid.
Undva rand

Undva rand on Undva nina kirderannikul olev rannaala; halduslikult Saare maakonnas Saaremaa vallas. Rand on arvele võetud ürglooduse objektina.
Rannal domineerivad rannasetetena klibu. Rannasetted paiknevad alamsiluri Jaani lademe lubjakividel. Rannaala piiresse jääb Undva astang ehk Undva pank.
Vanaõue luited

Vanaõue luited on kaitsealused luited Navesti jõe lähedal, Viljandi maakonnas Põhja-Sakala vallas Kootsi ja Vihi külas . Luited on arvele võetud ürglooduse objektina.
Luited moodustavad 2,5 km pikkuse aheliku. Luited on võetud kaitse alla Navesti maastikukaitseala koosseisus.
Smolnitsa luitestik

Smolnitsa luitestik (ka: "Smolnitsa luiteväli") on luitestik Peipsi järve põhjarannikul; halduslikult Ida-Viru maakonnas
Alutaguse vallas. Luitestik on arvele võetud ürglooduse objektina.
Narva karjääri läänesein

Narva karjääri läänesein on Narva karjääri 4. tranšee lääneseinas olev paljand; halduslikult Ida-Viru maakonnas. Paljand on arvele võetud ürglooduse objektina.
Kohtla põlevkivipaljand

Kohtla põlevkivipaljand on endisaegses Kohtla karjääri seinas olev paljand; halduslikult Ida-Viru maakonnas Jõhvi vallas Kohtla-Nõmmest 1,5 km lääne-edela suunas. Paljand on arvele võetud ürglooduse objektina.
Rende

Rende on linn Itaalias Calabria maakonnas Cosenza provintsis.
Linnas asub Calabria ülikool. Linna elanike arv on 35 000, koos üliõpilaskonnaga üle 60 000.
Lamezia Terme

Lamezia Terme (sageli lihtsalt Lamezia) on linn ja kommuun Itaalias Calabria maakonnas Catanzaro provintsis.
Lamezia Terme omavalitsusüksus moodustati 4. jaanuaril 1968, kui liideti Nicastro, Sambiase ja Sant'Eufemia Lamezia.
2013. aastal elas seal 70 452 inimest.
Linn on transpordisõlmeks. Aastal 1976 ehitati Lamezia Terme lennujaam.
Augustivalgus

 
"Augustivalgus" (inglise "Light in August") on William Faulkneri 1932. aastal ilmunud romaan.
Eesti keeles ilmus romaan Jaak Rähesoo tõlkes 1987. aastal kirjastuses Eesti Raamat.
Ajakiri Time nimetas 2005. aastal teose aegade 100 parima romaani hulka.
Koguja raamat

Koguja raamat on üks Vana Testamendi tarkuseraamatutest. Selle autoriks peetakse kuningas Saalomoni, kes valitses Iisraeli umbes aastatel 970–928 eKr. Kogujat tutvustatakse raamatu alguses Taaveti poja ja Jeruusalemma kuningana, ilmselt vihjates Saalomonile. Tegelikult pärineb tekst arvatavasti alles 3. sajandist eKr. 
Koguja raamat on autobiograafiline mõtisklus elu mõtte, surma, Jumala ja saatuse üle. 
Autor leiab, et inimese tegevused on olemuslikult tühised, mõttetud, ajalikud ja kaduvad (heebrea k "hebel"). 
Inimene ei mõista seda, mis maailmas sünnib, ega näe, mis saatusel talle varuks on, ja nii on ühtviisi tühised nii suurte varanduste kokku ajamine kui palehigis töötamine: "Taas nägin ma päikese all, et jooks ei olene kärmeist ega sõda sangareist; samuti ei olene leib tarkadest, rikkus mõistlikest ega menu osavaist, vaid aeg ja saatus tabab neid kõiki." (Kg 9:11).
Ning teisal: "Sest tema annab inimesele, kes temale meeldib, tarkust ja tunnetust ning rõõmu; aga patusele ta annab ülesandeks korjata ja koguda, et seda siis anda sellele, kes Jumalale meeldib. Seegi on tühi töö ja vaimunärimine." (Kg 2:26).
Koguja raamatul on olnud sügav mõju kogu Lääne kultuurile.
Augustivalgus (telesaade)

"Augustivalgus" oli Urmas Oti juhitud Eesti Televisiooni telesaatesari. See oli eetris 2003. aasta augustis, tähistamaks Eesti taasiseseisvumise aastapäeva 20. augustil. 
Sarja režissöör oli Villem Tarvas, toimetaja Tuuli Koch ja produtsent oli Raivo Suviste.
Urmas Ott intervjueeris otsesaates seitset saatekülalist, kes olid 12 viimase aasta jooksul Eesti arengule eriti silmapaistvalt kaasa aidanud. Külalised valiti rahvahääletusel ning nendeks olid Carmen Kass, Mart Laar, Andrus Kivirähk, Edgar Savisaar, Erkki-Sven Tüür, Hans H. Luik ja Erki Nool. Saated olid eetris 13.–19. augustil 2003.
Martsa rike

Martsa rike on Ontika pangal paljanduv lasumusrike; halduslikult Ida-Viru maakonnas Jõhvi vallas. Rike on arvele võetud ürglooduse objektina.
Nabala karstiala

Nabala karstiala on karstiala Harju maakonnas. Karstiala on arvele võetud ürglooduse objektina. Karstiala kaitstakse Nabala maastikukaitseala piires.
Accademia Bizantina

Accademia Bizantina on Itaalia vanamuusikaansambel, mis on asutatud 1983. aastal Ravennas. Ansambel on spetsialiseerunud 17. ja 18. sajandi muusika ajalooliselt täpsele esitamisele. 
1996. aastast juhib ansamblit Ottavio Dantone, kes on 1989. aastast mänginud samas kollektiivis klavessiini. 
Kollektiiv esineb sageli ning osaleb Euroopa suurtel muusikafestivalidel Salzburgis, Ravennas, Holsteinis ja Luzernis. 
Kontserdireisid on ansambli viinud peale Euroopa maade ka Jaapanisse, Mehhikosse ja Ameerika Ühendriikidesse. 
Ansambel on esitanud Vivaldi, Händeli, Galuppi, Albinoni, Corelli, Pergolesi, Spontini, Purcelli, Haydni, Mozarti, Scarlatti jt teoseid, Bachi kantaate ja klavessiinikontserte. 
Ansambliga on koostööd teinud Andreas Scholl, Roberta Invernizzi, Sandrine Piau, Sonia Prina. 
Accademia Bizantina on tuntud plaadifirmade (nt Denon, RCA, Arts, Decca, Harmonia Mundi, Archiv) kaudu välja andnud ligi paarkümmend CD-albumit.
Sambo

Sambo (vene keeles "самбо") on Nõukogude Liidus loodud enesekaitse süsteem, võitluskunst ja kahevõitlussport.
Sambo nimi on tuletatud sõnadest "samooborona bez oružija" ("самооборона без оружия" ehk "enesekaitse ilma relvata"). Sambo sünniajaks loetakse 16. novembrit 1938, mil NSV Liidu Spordikomitee tunnistas sambo spordialaks.
Sambo jaguneb tänapäeval judoga sarnaseks nn sambomaadluseks (sportlikuks samboks), milles löögid ei ole lubatud, ja nn lahingusamboks, milles on lubatud täiskontaktsed jala- ja käelöögid. Mõlemas samboharus korraldatakse rahvusvahelisi võistlusi. Tänapäeval harrastatakse sambot ka mitmel pool mujal maailmas (nt USA-s ja Jaapanis), mitte ainult SRÜ riikides või endistes sotsialistlikes riikides. Samboga (paralleelselt judo, vaba- või Kreeka-Rooma maadlusega) on tegelenud ja tegelevad ka eestimaalased. 
Sambo eristub judost selgelt selle poolest, et selles ei ole lubatud kägistustehnikad. Samas on sambos oluliselt rohkem valuvõtteid (ka jalgadele) ja lubatud on kõikvõimalikud haarded ning kõik maadlusvõtted, millest paljud on judos keelatud.
Sambost on välja kasvanud Venemaa kuulsus ja mitmekordne maailmameister sportlikus vabavõitluses Fjodor Jemeljanenko.
Ajalugu.
Arvatavad loojad: Viktor Spiridonov, Vassili Oštšepkov, Anatoli Harlampijev jne.
Menkaura

Menkaura ehk Menkaure (kreekapäraselt Mykerinos, vanaegiptuse "Mn-k3w-Rˁ") oli Vana-Egiptuse vaarao 4. dünastiast. Ta valitses umbes 2532–2504 eKr. Ta oli Hafra ja kuninganna Hamerernebti I poeg ning tõusis valitsejaks pärast Džedefra poja Baka (Bicherise) surma. Menkaura isikust ja valitsusajast on väga vähe teada, kuid temast on säilinud mitmeid kunstiliselt silmapaistvaid kujusid.
Tema ainuke teadaolev abikaasa oli Hamerernebti II, kes tõenäoliselt oli ühtlasi tema õde.
Menkaura püramiid asub Giza platoo lõunaservas. See on tänapäeval 62 m kõrgune, kuid oli algselt 66 m kõrgune. Püramiidi idaküljel välimise poleeritud graniitplokkide taga 1,4 meetri sügavusel on 1,5 meetrit lai ja 1 meetrit kõrge õhku sisaldav tühimik ning umbes 1,1 meetri sügavusel on 0,9 meetrit lai ja 0,7 meetrit kõrge õhku sisaldav tühimik.